《赠邓景华南还诗》
明代·罗玘

黔商檐为舟，海贾舶作室。
檐头雾霿霿，舶底浪潏潏。
岂无犭区与貐，磨牙恣搪突。
岂无鳄与蛟，掉尾变恍惚。
就如底变髳，相对两吃吃。
倍蓰如丘山，退走甚搒掖。
达人固勤生，其择亦有术。
长航下江淮，风伯甚呵叱。
朝浮清冷地，莫宿歌舞窟。
神京万宝渊，群驵纷授质。
联翩巧趋跄，璀璨罗百镒。
炰羞进醍醑，纤指铿在瑟。
侵晨鞚锦鞯，臧获十六七。
赏心適飞飞，舟子已候日。
彼迷寤斯言，勇撤弃簪笏。

作者简介：罗玘（1447年-1519年）字景鸣，号圭峰，学者称圭峰先生。江西南城睦安乡磁圭人。成化二十二年（1486年），乡试第一第二年考中进士，被选为庶吉士，授翰林院编修，进侍读。著有《圭峰文集》《续集》《类说》《圭峰奏议》等。